ایرانین قوزئیینده یاغان شدت‌لی یاغیشین یول آچدیغی سئل‌ده ۳ نفر حیاتینی ایتیردی.
مازانداران، گیلان و گولوستان ایالتلرینه باغلی کردکوی، علی آباد، گورگان، رامسر، بندر گز، تالیش و رودسر کیمی ۲۲ ائلچه‌ده دونن‌دن بو یانا داوام ائد‌ن شدت‌لی یاغیش سئله سبب اولدو، چوخ سایی‌دا یاشاییش آلانی سو آلتین‌دا قالدی.
بؤلگه‌یه گؤندریله‌ن آختارما قورتارما اکیب‌لری، سئل‌ده قالان ۷۰۹ نفری قورتاردی.
اکیبلرین بعضی کندلره چاتما چابالاری داوام ائدیر.
ایران دؤولت تلویزیونو، گیلان ایالتینه باغلی تالیش شهرین‌ده حویق چایینا دوشن ماشین‌داکی ۶ نفردن ۳ونون اؤلدویونو، ۱ نفرین ایسه ایتکین دوشدویونو بیلدیردی.
ماشین‌داکی دیگر ۲ نفرین ایسه قورتاریلدیغی قید ائدیلدی.
یئتکیلیلر، شدت‌لی یاغیشین تأثیرلی اولدوغو بؤلگه‌ده‌کی خالقا ضروری اولمادیقجا ائودن چیخمامالارینی ایسته‌ییر.
